Оцу Iуьйранна со ишколе ваха дикка тIаьхьависнера. Сайна дов дарна а кхоьрура со, тIехула тIе, тахана мосье Амела соьга причастех хоттур ду аьллера, ткъа суна цунах цхьа дош а ца хаьара. ЦӀеххьана суна дагадеара, ишколе а ца воьдуш, паргIат кхерсташ лела. Цхьа довха, декхна де дара. Хьуьна йистера схьахезара олхазарийн шакарш а, Рипперсик бай тIехь, дечигаш хедочу чарха тIехьа, Iаморашкахь болчу немцойн салтийн гIовгIа а яра хезаш….Иза суна гIолехь хетара, причастин бакъонаш юьйцучул а, хIетте а , ишколе ваха сихвелира со.